Afrikaans: Hierdie studie het die voorkoms van stres by 'n groep swart onderwysers aan vier hoerskole in die stedelike Bloemfontein-area ondersoek en sluit 'n streshanteringsprogram in wat aan hierdie onderwysers gebied is. Daar bestaan 'n groat leemte aan navorsing. oor stres by onderwysers binne die konteks van die swart Suid-Afrikaanse gemeenskap. Die verskynsel van stres word in die literatuur uit verskeie hoeke benader en stresnavorsing strek oor 'n wye en omvattende gebied. Die navorser het verkies om uit die onderskeie modelle van stres die interaksionele model wat fokus op faktore wat stres veroorsaak, stresreaksies en hanteringsmeganismes te neem. 'n · Literatuurstudie is· gedoen oor stres · by onderwysers in die algemeen waarna aandag gegee . is aan stresfaktore in die streservaring van swart onderwysers in di~ RSA in besonder. Die navorser het aanvanklik 'n eksperimentele navorsingsontwerp benut, maar moes weens praktiese problems wat opgeduik het in die loop van die projek daarvan afsien. · . Sy het daarop besluit om die riglyne van aksienavorsing te volg waar klem geplaas word op die betrokkenheid van die navorser asook die strewe om deur middel van· die navorsing verandering by ·die deelnemers aan die projek te bewerkstellig. Gegewens is ingesamel deur middel van die Stres Audit-Vraelys en 'n semi-gestruktureerde onderhoud gebaseer op Egan (1990) se hulpverleningsmodel. Geen statistiese verwerking . van die vraelysgegewens kon uitgevoer word nie weens te min proefpersone. Nogtans kon enkele insiggewende afleidings daaruit gemaak word. inligting opgelewer. Die onderhoude het besonder bruikbare Drie gespreksgeleenthede het met die onderwysers plaasgevind. 'n Streshanteringsprogram is tydens die tweede geleentheid · aangebied. Tydens die. derde geleentheid is die program geevalueer en 'n verdere behoeftebeplanning gedoen. Die resultate van die vraelys dui daarop dat die onderwysers feitlik deurgaans hulself as toereikend beskou met betrekking tot stresweerbaarheid, maar dat ongeveer 'n derde van die groep besonder hoe vlakke van stres ervaar. Die navorser beskou egter nie hierdie resultate as betroubaar nie. Resultate van die onderhoude dui op 'n tiele aantal stressore wat gekoppel is aan die werksituasie van die onderwysers. Hierdie stresfaktore kon voldoende deur die onderwysers ge"identifiseer word, maar hulle ervaar 'n magteloosheid om iets aan die situasie te verander. Ondersteuning en bystand van kollegas, die gemeenskap en veraI die onderwysowerhede blyk 'n groot behoefte te wees. Die navorser beveel aan dat aksienavorsing benut word ten einde 'n streshanteringsprogram te ontwikkel wat die eiesoortige behoeftes van die swart onderwysers sou kon aanspreek .